钦定古今图书集成/理学汇编/学行典/第217卷 > 朱安汨
## 钦定古今图书集成/理学汇编/学行典/第217卷 > 朱安汨

按《祥符县志》：“朱安汨，字公治，新会恭简王介子，受镇
国将军封。母李氏为恭简王媵姬。汨生七年，恭简王
薨。又数年，汨出府，不分一钱，僦屋以居。迨受封，则以
勤俭治生，稍稍丰足，日奉甘旨供李欢。李病卒，哀毁
瘠甚，援母以子贵之例，奏于朝，追封李为一品夫人，
赐祭葬悉如制。汨竟以悲哀成病，没于苫次。”